Detalii cu privire la proba de aptitudini – Admitere 2026, FSEPAS, UAV ARAD
Candidații înscriși la programul de studii Pedagogia Învățământului Primar sunt informați că vor susține o probă cu caracter eliminatoriu – Abilități de comunicare și aptitudini, organizată conform calendarului de admitere.
Proba va evalua:
· prezentarea sintetică a mesajului unui text citit;
· elaborarea și argumentarea unui răspuns pe o temă dată;
· exprimarea orală și aptitudinile de comunicare;
· argumentarea motivației pentru alegerea profesiei didactice.
Rezultatele probei vor fi comunicate sub forma Admis/Respins, în aceeși zi.
Nu vor susține proba de aptitudini absolvenții programelor liceale sau universitare cu profil pedagogic sau din domeniul Științele educației.
Data: vineri, 24 iulie 2026;
Ora: 09:00;
Locul desfășurării: Complex M, Strada Elena Drăgoi nr. 2-4, sălile 203, 204, 223 și 228.
Toți candidații care au optat pentru acest program de studii vor fi informați de către Biroul de Admiteri, prin e-mail, cu privire la programarea exactă, inclusiv sala și comisia la care sunt repartizați, cu cel puțin o zi înainte de susținerea probei de comunicare și aptitudini.
Candidații sunt rugați să se prezinte la locația de desfășurare cu cel puțin 30 de minute înainte de începerea probei, având asupra lor un act de identitate valabil și codul de student de pe fișa de înscriere.
